Breur
Breur un den ( breudeur el liester) eo ar bugel all, gourel e reizh, ganet eus ar memes mamm hag ar memes tad peurvuiañ.

Kemm a lakaer etre meur a seurt breudeur:
 al lezvreur, heñvelster gant hantervreur, a zo diwar ar memes tad pe ar memes mamm;
 ar breur-laezh, eo an hini en deus evet laezh ar memes magerez, hervez ur c'hiz a wechall, ul liamm a zo bet a bouez, etre tud a renkadoù disheñvel peurvuiañ (mab un noblañs ha merc'h ar vagerez da skouer),
 ar breur-kompez, enebet ouzh lezvreur ha breur-laezh, eo an hini en deus ar memes tad hag ar memes mamm.

Ar breur henañ 
Er gevredigezh kozh e veze roet madoù an ozhac'h d'ar breur henañ, ha gwall nebeud a dra d'e vreudeur ha c'hoarezed.

Breudeur brudet 
 Ar vreudeur Grimm, skrivagnerien alaman
 Ar vreudeur Pélissier, marc'hhouarnerien brudet etre daou vrezel bed
 Ar vreudeur Morvan, kanerien kan-ha-diskan
 The Everly Brothers, kanerien amerikan
 Ar vreudeur Kaczyński, e penn Republik Polonia e 2007.

Breudeur el lennegezh 
 Abel ha Kain, Jakob hag Esau, er Bibl.
 Herakles hag Ifikles
 Ar vreudeur Karamazov, ur romant gant Dostoievski

Gerioù kar dre ar ster 
 breureg, pe breur-kaer, a zo breur ar gwaz pe ar wreg
 kenvreur, peurvuiañ an den a ra ar memes micher
 breuriezh ha kenvreuriezh
 c'hoar

Yezhadur ha kemmadur 
Er yezh unvan e reer kemmadur an anv-tud lies war-lerc'h ar ger-mell, evel e Mollereh er Vredér Lafolie‎.
N'eo ket ar boaz er brezhoneg komzet e pep korn avat.

Tiegezh